আর্থার জোন্স
আর্থার ওয়েন জোন্স (ইংরেজি: Arthur Jones; জন্ম: ১৬ আগস্ট, ১৮৭২ - মৃত্যু: ২১ ডিসেম্বর, ১৯১৪) নটিংহ্যামশায়ারের শেলটন এলাকায় জন্মগ্রহণকারী বিখ্যাত ইংরেজ আন্তর্জাতিক ক্রিকেট তারকা, অধিনায়ক ও রাগবি ইউনিয়ন খেলোয়াড় ছিলেন। ইংল্যান্ড ক্রিকেট দলের অন্যতম সদস্য ছিলেন আর্থার জোন্স। দলে তিনি মূলতঃ অল-রাউন্ডার হিসেবে খেলতেন। অন্যদিকে, রাগবি ইউনিয়নে ফুল ব্যাক কিংবা থ্রি কোয়ার্টার অঞ্চলে অবস্থান করতেন তিনি। বেডফোর্ড মডার্ন স্কুলে পড়াশোনা শেষে কেমব্রিজের জেসাস কলেজে অধ্যয়ন করেন। কেমব্রিজ বিশ্ববিদ্যালয়, নটিংহ্যামশায়ার, লন্ডন কাউন্টি ও ইংল্যান্ড দলের পক্ষে খেলেছেন।